भगवदगीता का किया उल्‍लेख: नंदन नीलकेणि इंफोसिस के अलावा ‘एकस्टेप’ के भी सह-संस्थापक हैं। ये एक गैर लाभकारी संस्था है जो पूरे देश में 20 करोड़ से ज्यादा बच्चों को ज्ञान आधारित प्लेटफॉर्म उपलब्ध करवाकर उनकी सीखने की क्षमता को बढ़ाने में मदद करती है। नंदन की पत्नी रोहिणी नीलकेणि अर्घ्यम की संस्थापक और चेयरपर्सन हैं। ये फाउंडेशन जल संचय और साफ-सफाई के क्षेत्र में काम करता है। ये संगठन पूरे भारत में योजनाओं को पैसे देता है। अपने दानपत्र में नंदन नीलकेणि ने भगवदगीता के श्लोक का जिक्र किया है और लिखा है,”हमें अपने कर्तव्य करने का अधिकार है लेकिन अपने कर्म का फल पाने का अधिकार नहीं है। ये ​कठिन है कि हम​ सिर्फ इस डर से कर्महीन बने रहें कि हमें कोई सीधा लाभ नहीं मिलने वाला है। हम हर उस चीज को दे दें जो हमारे पास सर्वश्रेष्ठ है।